[{"text_idx": "#000000", "text": "iWalk kark \u2013 mis see on?"}, {"text_idx": "#000001", "text": "Kust leida infot skolioosi kohta?"}, {"text_idx": "#000002", "text": "Skolioos (loe siit ta\u0308psemalt) vo\u0303ib oluliselt muuta inimese ka\u0308eka\u0308iku, aga tihti ja\u0308a\u0308b ka kogu elu jooksul ma\u0308rkamatuks. Kuna skolioos on u\u0308pris va\u0308helevinud, ei pruugi olla arstidel vo\u0303i o\u0303dedel, kes seda diagnoosivad, sulle ko\u0303iki vastuseid kohe anda. Mis saab edasi? Millised on ravivo\u0303imalused? Kas ma pean skolioosi operatsioonile minema? Kas sellest saab terveks? Mida ko\u0303ik need vo\u0303o\u0303rso\u0303nad ro\u0308ntgeni vastusel ta\u0308hendavad?"}, {"text_idx": "#000004", "text": "Paar aastat tagasi, peale mitmeid skolioosispetsiifilisi kursuseid ning mo\u0303ttevahetusi kolleegidega tegime mu kalli kursao\u0303e Piret Tootsiga Facebooki grupi \u201cSkolioos Eesti\u201d. Grupi eesma\u0308rgiks on koondada ko\u0303ik skolioosiga seonduvad ku\u0308simused ning sellest huvitatud vo\u0303i puudutatud inimesed u\u0308hte so\u0303bralikku ruumi. Ku\u0308simused opratsioonide, igapa\u0308evaelu ja harjutuste kohta. Kontaktide ja info jagamine inimeste vahel, kes skolioosiga igapa\u0308evaselt tegelevad. Grupiga liitumiseks on vajalik kahele lihtsale ku\u0308simusele vastata, et teaksime, et sa pole robot ning oleksime kursis ootustega grupile. Ootame sind liituma!"}, {"text_idx": "#000005", "text": "Teine suurepa\u0308rane koht info leidmiseks ning toe saamiseks on skolioosiselts Katharina."}, {"text_idx": "#000006", "text": "Selts loodi 2018 u\u0308hendamaks skolioosi vo\u0303i muude lu\u0308lisamba deformatsioonidega inimesi ning nende la\u0308hedasi. Korraldatakse skolioosispetsiifilisi grupitunde, pa\u0308eva- ja suvelaagreid, infoseminare. Peamiselt osalevad seltsi u\u0308ritustel noored, kes teevad skolioosispetsiifilisi harjutusi, kannavad skolioosi ravikorsetti vo\u0303i on opereeritud. Kuna korsettravi ei ole laialt Eestis levinud, veel, on va\u0308ga toetav na\u0308ha teisi noori samas olukorras, samu harjutusi tegemas. Skolioosiseltsi tegemistest 2019. aastal kirjutasin siin postituses."}, {"text_idx": "#000007", "text": "2020 korraldati kahjuks eriolukorra to\u0303ttu plaanitust va\u0308hem u\u0308ritusi, kuid kohtuti kevadel grupitundidega Su\u0308tiste metsas, suvel Tallinnas pa\u0308evalaagrites 6-8. juulil ning ka 28. augustil. Su\u0308gisel o\u0303nnestus la\u0308bi viia igana\u0308dalasi grupitunde. 2021 esimeses pooles sai grupitunde la\u0308bi viia vaid paaril korral veebruari kuus, kuid loodetavasti saab skolioosiselts korraldada suvelaagrit!"}, {"text_idx": "#000008", "text": "Skolioosi teaduspo\u0303hine ravi ning teadlikkus sellest diagnoosist on Eestis o\u0303nneks va\u0308hehaaval kasvamas. Minu ja mu kolleegide eesma\u0308rk on to\u0308o\u0308d selles suunas pidevalt ja\u0308tkata. Kui tunned, et sul tekkis ku\u0308simusi vo\u0303i mo\u0303tteid, vo\u0303id mulle alati ka otse kirjutada. Vastan ro\u0303o\u0303muga \ud83d\ude42"}, {"text_idx": "#000011", "text": "Kirjuta mulle julgelt, kui soovid iWalk karku vo\u0303i tekib mo\u0303ni ku\u0308simus! \ud83d\ude42"}]